|  |  |
| --- | --- |
|  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ****ΑΔΑ: Ω6Ε146ΜΠ3Ζ-5ΒΚ** |
| **ΕΛΛΗΝΙΚΗ ΔΗΜΟΚΡΑΤΙΑ** |  |
|  |  |
| **ΓΕΝΙΚΗ ΔΙΕΥΘΥΝΣΗ** | Αθήνα, 06-11-2018 |
| **ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ** | Αριθ. Πρωτ.:30/002/000/6829/2018 |
| **ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ** | Έγκριση δαπάνης: 30/002/000/5477/2018 (ΑΔΑ:ΨΒΥΘ46ΜΠ3Ζ-Ζ5Μ) |
| **ΤΜΗΜΑ Α’** |  |
| **Ταχ. Δ/νση: Αν. Τσόχα 16** | Προς: |
| **Ταχ. Κώδικας: 11521-Αθήνα** | Κάθε ενδιαφερόμενο |
| **Πληροφορίες: Ε. Βραχάτη** |  |
| **Τηλέφωνο: 210 64 79 279** |  |
| **Φαξ: 210 64 65727** |  |
| **E-mail: support@gcsl.gr** |  |

|  |
| --- |
| **Πρόσκληση υποβολής προσφορών για την ανάθεση εργασιών τοποθέτησης διαφόρων σιδηροκατασκευών στα κτίρια του Γ.Χ.Κ., με τη διαδικασία της απευθείας ανάθεσης.** |
| Αναθέτουσα Αρχή: | Γενικό Χημείο του Κράτους, Αν. Τσόχα 16, ΤΚ 115 21 Αθήνα,ΤΗΛ. 2106479000, FAX: 210 6479285 |
| ΚΑΕ: | 0863 «ΣΥΝΤΗΡΗΣΗ ΚΑΙ ΕΠΙΣΚΕΥΗ ΚΤΙΡΙΩΝ» |
| CPV: | 45341000-9 «ΤΟΠΟΘΕΤΗΣΗ ΚΙΓΚΛΙΔΩΜΑΤΩΝ» |
| Κριτήριο Ανάθεσης: | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| Προϋπολογισθείσα δαπάνη: | 15.000,00€ συμπεριλαμβανομένου του Φ.Π.Α.  |
| Καταληκτική ημερομηνία υποβολής προσφορών | 22/11/2018 |
| Διάρκεια ισχύος προσφορών: | 180 μέρες από την επομένη της καταληκτικής ημερομηνίας για την υποβολή των προσφορών |

1. ***Αντικείμενο και προϋπολογισμός***

Το Γενικό Χημείο του Κράτους (Γ.Χ.Κ.) προκηρύσσει πρόσκληση ενδιαφέροντος, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή), για τις εργασίες τοποθέτησης διαφόρων σιδηροκατασκευών στα κτίρια των Χημικών Υπηρεσιών Κεντρικής Μακεδονίας (Θεσσαλονίκη) και Ηπείρου & Δυτικής Μακεδονίας (Ιωάννινα) του Γ.Χ.Κ.

Οι τεχνικές προδιαγραφές των εργασιών περιγράφονται αναλυτικά στο ΠΑΡΑΡΤΗΜΑ Α’.

Η προσφορά θα πρέπει να αφορά στο σύνολο των εργασιών που απαιτούνται για την τοποθέτηση διαφόρων σιδηροκατασκευών ασφαλείας κάθε Χημικής Υπηρεσίας και όχι σε μέρος αυτών.

Μειοδότης αναδεικνύεται ο ανάδοχος που προσφέρει τη χαμηλότερη συνολική τιμή.

Η συνολική προϋπολογισθείσα δαπάνη ανέρχεται στο ποσό των 15.000,00€ συμπεριλαμβανομένου ΦΠΑ και θα βαρύνει τις πιστώσεις του προϋπολογισμού του Ε.Τ.Ε.Π.Π.Α.Α. οικονομικού έτους 2018 (ΚΑΕ 0863 «Συντήρηση και επισκευή κτιρίων»).

Ο επιμερισμός της δαπάνης ως προς τις Χημικές Υπηρεσίες του Γ.Χ.Κ., παρατίθεται στον παρακάτω πίνακα:

|  |
| --- |
| **ΠΙΝΑΚΑΣ ΠΡΟΫΠΟΛΟΓΙΣΜΟΥ ΓΙΑ ΤΟΠΟΘΕΤΗΣΗ ΔΙΑΦΟΡΩΝ ΣΙΔΗΡΟΚΑΤΑΣΚΕΥΩΝ ΣΤΟ Γ.Χ.Κ.** |
| **α/α** | **ΧΗΜΙΚΕΣ ΥΠΗΡΕΣΙΕΣ**  | **ΠΡΟΫΠΟΛΟΓΙΣΜΟΣ ΜΕ ΦΠΑ** |
| **1** | **Χ.Υ. ΚΕΝΤΡΙΚΗΣ ΜΑΚΕΔΟΝΙΑΣ****Ν.ΒΟΤΣΗ 1,546 25 ΘΕΣΣΑΛΟΝΙΚΗ** | **6.000,00€** |
| **2** | **Χ.Υ. ΗΠΕΙΡΟΥ & ΔΥΤΙΚΗΣ ΜΑΚΕΔΟΝΙΑΣ****ΔΟΜΠΟΛΗ 30, 45110 ΙΩΑΝΝΙΝΑ** | **9.000,00€** |
| **ΣΥΝΟΛΟ** |  | **15.000,00€** |

1. ***Υποβολή Προσφορών***

### Όσοι ενδιαφέρονται να καταθέσουν προσφορά, μπορούν κατόπιν επικοινωνίας με τους Προϊσταμένους των ΧΥ Κεντρικής Μακεδονίας και ΧΥ Ηπείρου & Δυτικής Μακεδονίας να επισκεφθούν τους χώρους στα κτίρια των ΧΥ στη Θεσσαλονίκη και Ιωάννινα αντίστοιχα, όπου θα γίνουν οι εργασίες τοποθέτησης διαφόρων σιδηροκατασκευών προκειμένου να καταρτίσουν τις προσφορές τους γνωρίζοντας όλες τις παραμέτρους υλοποίησης των εργασιών. Άγνοια των λεπτομερειών του χώρου ή άλλων παραμέτρων των εργασιών δεν μπορεί να αποτελέσει δικαιολογία υπαναχώρησης κάποιου ανάδοχου από την προσφορά του.

### Οι υποψήφιοι ανάδοχοι καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο με τα ΣΤΟΙΧΕΙΑ ΥΠΟΨΗΦΙΟΥ (ΕΠΩΝΥΜΙΑ, ΔΙΕΥΘΥΝΣΗ, ΤΗΛΕΦΩΝΟ, ΦΑΞ και E-MAIL του ΥΠΟΨΗΦΙΟΥ), τα ΣΤΟΙΧΕΙΑ ΑΠΟΔΕΚΤΗ (ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ, ΓΕΝΙΚΗ ΔΙΕΥΘΥΝΣΗ ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ, ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ–ΤΜΗΜΑ Α΄), την ένδειξη «Να μην ανοιχθεί από το πρωτόκολλο ή τη γραμματεία», καθώς και την ένδειξη: «ΠΡΟΣΦΟΡΑ για την ανάθεση εργασιών τοποθέτησης διαφόρων σιδηροκατασκευών στα κτίρια του Γ.Χ.Κ., με τη διαδικασία της απευθείας ανάθεσης» το αργότερο μέχρι 22/11/2108, στο Γενικό Χημείο του Κράτους, στη διεύθυνση Αν. Τσόχα 16, ΤΚ 11521‐Αθήνα, στο ισόγειο, γραφείο 1 (Πρωτόκολλο). Οι προσφορές μπορούν να κατατεθούν στην ως άνω διεύθυνση:

* Προσωπικώς ή με εκπρόσωπό τους,
* Ταχυδρομικώς, επί αποδείξει.

Η ημερομηνία παραλαβής των προσφορών αποδεικνύεται μόνο από το πρωτόκολλο εισερχομένων του Γ.Χ.Κ. Σε κάθε περίπτωση, οι προσφορές θα πρέπει να έχουν πρωτοκολληθεί πριν ή και κατά την καταληκτική ημερομηνία και ώρα 14:00.

**Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α) Δύο (2) αντίγραφα** του συμπληρωμένου από τον συμμετέχοντα **ΕΝΤΥΠΟΥ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Β της παρούσας, με όλες τις σελίδες του αριθμημένες και υπογεγραμμένες από το νόμιμο εκπρόσωπο και με σφραγίδα του προσφέροντος στην τελευταία σελίδα.

**β)Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα.

Οι προσφορές θα συντάσσονται με βάση το ΕΝΤΥΠΟ της ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.

Η αναγραφόμενη τιμή στην Τεχνική και Οικονομική Προσφορά θα πρέπει να αφορά στο σύνολο των παρεχόμενων υπηρεσιών τοποθέτησης σιδηροκατασκευών.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της Πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

1. ***Ισχύς προσφορών***

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επόμενη της καταληκτικής ημερομηνίας υποβολής προσφορών. Προσφορές που ορίζουν χρόνο ισχύος μικρότερο του ανωτέρω αναφερόμενου, απορρίπτονται ως απαράδεκτες. Για τυχόν παράταση της ισχύος της προσφοράς, εφαρμόζονται τα αναφερόμενα στην παρ. 4 του άρθρου 97 του ν.4412/2016.

1. ***Τιμές***

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων υπηρεσιών σε ευρώ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

**Ειδικοί όροι**

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, εφόσον συγκατατεθούν για αυτήν, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.
1. ***Αξιολόγηση προσφορών – Ανάθεση***

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (χαμηλότερη τιμή). Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να προσκομίσει φορολογική και ασφαλιστική ενημερότητα (κύριας και επικουρικής) καθώς και απόσπασμα του ποινικού μητρώου με ημερομηνία έκδοσης μεταγενέστερης της ημερομηνίας πρόσκλησης υποβολής των δικαιολογητικών. Ελλείψει αυτού, θα κληθεί να προσκομίσει ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), η υποχρέωση αυτή αφορά κατ’ ελάχιστον τους διαχειριστές. Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

Στη συνέχεια ακολουθεί η υπογραφή της Απόφασης Ανάθεσης. Ο ανάδοχος θα κληθεί να υπογράψει σύμβαση με το Γ.Χ.Κ. εφόσον η συνολική αξία της προμήθειας που ανατίθεται στον ανάδοχο, μη συμπεριλαμβανομένου του ΦΠΑ ξεπερνά τις 2.500,00 €. Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή σύμβασης πρέπει να είναι μεγαλύτερη κατά τουλάχιστον δύο (2) μήνες από τον χρόνο διάρκειας της σύμβασης.

1. ***Παραλαβή υπηρεσιών***

Η παράδοση θα γίνει εντός **δύο (2) μηνών**, μετά από την υπογραφή της σύμβασης με τον Ανάδοχο ή από την κοινοποίηση σε αυτόν της Απόφασης Ανάθεσης μέσω ηλεκτρονικού ταχυδρομείου ή μέσω οποιουδήποτε πρόσφορου τρόπου που θα αποδεικνύει την παραλαβή, εφόσον δεν υπογραφεί σύμβαση. Οι υπό προμήθεια υπηρεσίες (εργασίες) θα παραδοθούν ως εξής:

|  |  |  |  |  |  |
| --- | --- | --- | --- | --- | --- |
| **Χημική Υπηρεσία** | **Διεύθυνση** | **Υπεύθυνoς επικοινωνίας** | **Τηλέφωνο** | **Fax** | **E-mail** |
| **Χ.Υ. Κεντρικής Μακεδονίας** | **Ν.Βότση 1, Τ.Κ. 546 25 Θεσσαλονίκη** | **Π. Ταραντίλη** | **2313-3366612313-336637** | **2313-336659** | thessaloniki@gcsl.gr |
| **Χ.Υ. Ηπείρου & Δυτικής Μακεδονίας** | **Δόμπολη 30, Τ.Κ. 451 10 Ιωάννινα** | **Α. Τσόγκας** | **26513-69103 26510-85002** | **26510 85003** | epirus@gcsl.gr |

Οι υπηρεσίες θα συνοδεύονται από το σχετικό δελτίο παροχής υπηρεσιών, στο οποίο υποχρεωτικά θα αναγράφεται ο αριθμός της σύμβασης, ή ο αριθμός πρωτοκόλλου της Απόφασης Ανάθεσης ο ΚΑΕ 0863 και ο αριθμός πρωτοκόλλου της έγκρισης δαπάνης (30/002/000/5477/2018).

Η αρμόδια Επιτροπή Παραλαβής συντάσσει πρωτόκολλο-πρακτικό παραλαβής για τις υπηρεσίες που παρέλαβε εντός ενός (1) μηνός από την παροχή τους, με βάση τον ποσοτικό και ποιοτικό τους έλεγχο και το αντίστοιχο δελτίο παροχής υπηρεσιών. Η Επιτροπή Παραλαβής διαβιβάζει το πρωτόκολλο παραλαβής (εις τετραπλούν) στη Δ/νση Σχεδιασμού & Υποστήριξης Εργαστηρίων και το κοινοποιεί στον ανάδοχο, ο οποίος προβαίνει στην έκδοση του σχετικού τιμολογίου των υπηρεσιών, με βάση το οποίο θα γίνει η πληρωμή.

Η παραλαβή των υπηρεσιών καθώς και τυχόν παράταση της Σύμβασης διενεργούνται σύμφωνα με τα προβλεπόμενα στο ν. 4412/2016.

1. ***Τρόπος πληρωμής***

Η πληρωμή της αξίας των υπό προμήθεια υπηρεσιών θα γίνει σε Ευρώ, βάσει τιμολογίου του ανάδοχου, στο οποίο θα αναγράφεται ο ΚΑΕ 0863, ο αριθμός πρωτοκόλλου της Απόφασης Ανάθεσης ή ο αριθμός Σύμβασης και ο αριθμός πρωτοκόλλου της έγκρισης δαπάνης, μετά την οριστική ποσοτική και ποιοτική παραλαβή των υπηρεσιών από την αρμόδια Επιτροπή Παραλαβής.

Η πληρωμή θα γίνει με έκδοση τραπεζικής επιταγής στο όνομα του δικαιούχου, που θα εξοφληθεί στην Τράπεζα Ελλάδος και σε βάρος του προϋπολογισμού του Ε.Τ.Ε.Π.Π.Α.Α. οικονομικού έτους 2018, ΚΑΕ 0863, με την προσκόμιση των παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις. Επίσης, παρακρατείται φόρος εισοδήματος 8%. Η πληρωμή θα γίνει μόνο μετά την προσκόμιση βεβαιώσεων φορολογικής και ασφαλιστικής ενημερότητας.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα Πρόσκληση θα αναρτηθεί στη «ΔΙΑΥΓΕΙΑ» και **στην ιστοσελίδα του ΓΧΚ, στη διεύθυνση** [www.gcsl.gr](http://www.gcsl.gr) και στην ιστοσελίδα της ΑΑΔΕ, στη διεύθυνση http://[www.aade.gr](http://www.aade.gr)/prokeryxeis-diagonismoi.

|  |  |  |  |
| --- | --- | --- | --- |
| **Η Εισηγήτρια** | **Ο Προϊστάμενος Τμήματος** | **Η Προϊσταμένη Διεύθυνσης** | **ΜΕ ΕΝΤΟΛΗ ΔΙΟΙΚΗΤΗ****Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ ΤΟΥ Γ.Χ.Κ.** |
|  |  |  |  |
| **ΝΙΚΟΛΑΟΣ ΒΛΑΧΟΣ** |

**Συνημμένα**:

1. Παράρτημα Α: Τεχνικές προδιαγραφές
2. Παράρτημα Β: Έντυπο Τεχνικής και Οικονομικής Προσφοράς
3. Υπεύθυνη δήλωση

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (e-mail:a.giannaki@aade.gr)
2. Χ.Υ. Κεντρικής Μακεδονίας
3. Χ.Υ. Ηπείρου & Δυτικής Μακεδονίας

**Εσωτ. Διανομή:**

1. Γραφείο Προϊσταμένου Γενικής Διεύθυνσης Γενικού Χημείου του Κράτους
2. Διεύθυνση Σχεδιασμού & Υποστήριξης Εργαστηρίων, Τμήματα Α’, Β’ και Γ’.

**ΠΑΡΑΡΤΗΜΑ Α–ΤΕΧΝΙΚΕΣ ΠΡΟΔΙΑΓΡΑΦΕΣ**

**της υπ’ αριθμόν 30/002/000/…………/2018 Πρόσκλησης υποβολής προσφορών για την ανάθεση εργασιών τοποθέτησης διαφόρων σιδηροκατασκευών στα κτίρια του ΓΧΚ.**

1. **Χημική Υπηρεσία Κεντρικής Μακεδονίας, Ν. Βότση 1, Τ.Κ. 54625 Θεσσαλονίκη**

|  |  |  |
| --- | --- | --- |
| 1 | ΧΥ ΚΕΝΤΡΙΚΗΣ ΜΑΚΕΔΟΝΙΑΣΘΕΣΣΑΛΟΝΙΚΗ | ΠΡΟΫΠΟΛΟΓΙΣΜΟΣ ΜΕ ΦΠΑ6.000,00€ |
| 1.1 Επισκευή και συντήρηση πόρτας κεντρικής εισόδου (Οξυγονοκόλληση, ξύσιμο σκουριάς, συντήρηση μεντεσέδων, στοκάρισμα και βάψιμο).  |
| 1.2 Επισκευή και συντήρηση πόρτας γκαράζ. (Οξυγονοκόλληση πρόσθετου κομματιού στο κάτω μέρος, ξύσιμο σκουριάς, αστάρωμα και βάψιμο με βερνικοχρώματα υψηλών αντοχών, κατασκευή πλαισίου με κλειδαριά ασφαλείας) |
| 1.3 Κατασκευή κουτιού υδρομέτρων. (Κατασκευή καλύμματος φρεατίου υδρομέτρου από μπακλαβωτή λαμαρίνα και μεντεσέδες βαρέως τύπου με υποδοχή για κλειδαριά) |
| 1.4 Εργασίες στον εξωτερικό ηλεκτρολογικό πίνακα ασφαλείας του κτιρίου. (Οξυγονοκόλληση, ξύσιμο σκουριάς, βάψιμο) |
| 1.5 Κατασκευή καλυμμάτων σχαρών αποχέτευσης όμβριων υδάτων του κτιρίου. |
| 1.6 Σιδηρουργικές εργασίες της εξωτερικής πόρτας του υπερώου και της εξωτερικής αποθήκης ( ξύσιμο σκουριάς, συντήρηση μεντεσέδων, στοκάρισμα και βάψιμο) |

1. **Χημική Υπηρεσία Ηπείρου & Δυτικής Μακεδονίας, Δόμπολη30, Τ.Κ. 45110 Ιωάννινα**

|  |  |  |
| --- | --- | --- |
| 2 | ΧΥ ΗΠΕΙΡΟΥ & ΔΥΤΙΚΗΣ ΜΑΚΕΔΟΝΙΑΣΙΩΑΝΝΙΝΑ | ΠΡΟΫΠΟΛΟΓΙΣΜΟΣ ΜΕ ΦΠΑ9.000,00€ |
| 2.1 Κατασκευή κιγκλιδωμάτων με πλαίσιο περιμετρικά από σίδερο 30Χ30εκ. και κάθετα σίδερα 12Χ12εκ. συμπαγή τα οποία θα περνάνε σε δύο πι διάτρητα ώστε να χωρίζεται σε τρία μέρη. Τα σίδερα θα είναι βαμμένα με αντισκωριακό και χρώμα. (Διαστάσεις: 2,30μ Χ 2,45μ). Τεμάχια 14. |
| 2.2 Όμοια με 2.1 (Διαστάσεις 2,25μ Χ 1,40μ). Τεμάχια 2. |
| 2.3 Όμοια με 2.1 (Διαστάσεις 0,5μ x1,50μ και 0,5μ x 3,00μ) από ένα τεμάχιο |
| 2.4 Κατασκευή πλαισίου με πόρτα όμοια με 2.1 (Διαστάσεις 2,20μ Χ 3,00μ). Τεμάχιο 1. |
| 2.5 Κατασκευή εξωτερικού κλωβού με μεταλλικό πλέγμα για φύλαξη οβίδων αερίων. |
| 2.6 Κατασκευή μεταλλικής ράμπας. |

**ΠΑΡΑΡΤΗΜΑ Β’ – ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**

**της υπ’ αριθμόν 30/002/000/……../2018 Πρόσκλησης υποβολής προσφορών για την ανάθεση εργασιών τοποθέτησης διαφόρων σιδηροκατασκευών στα κτίρια του ΓΧΚ.**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νομίμου εκπροσώπου)** |  |
| **Υπεύθυνος Επικοινωνίας** |  |
| 1. **Χημική Υπηρεσία Κεντρικής Μακεδονίας, Ν. Βότση 1, Τ.Κ.54625 Θεσσαλονίκη**
 |
|  |  |

|  |  |  |  |  |  |
| --- | --- | --- | --- | --- | --- |
| **Α/Α** | **ΧΥ ΚΕΝΤΡΙΚΗΣ ΜΑΚΕΔΟΝΙΑΣ****ΘΕΣΣΑΛΟΝΙΚΗ** | **ΠΡΟΣΦΕΡΕΤΑΙ** | **Τιμή προσφοράς €, χωρίς ΦΠΑ (αριθμητικά)** | **ΦΠΑ** **επί της τιμής, € (αριθμητικά)** | **Συνολική τιμή προσφοράς** **με ΦΠΑ, €****(αριθμητικά)** |
| **ΝΑΙ** | **ΟΧΙ** |
| **1** | Επισκευή και συντήρηση πόρτας κεντρικής εισόδου (Οξυγονοκόλληση, ξύσιμο σκουριάς, συντήρηση μεντεσέδων, στοκάρισμα και βάψιμο).  |  |  |  |  |  |
| **2** | Επισκευή και συντήρηση πόρτας γκαράζ. (Οξυγονοκόλληση πρόσθετου κομματιού στο κάτω μέρος, ξύσιμο σκουριάς, αστάρωμα και βάψιμο με βερνικοχρώματα υψηλών αντοχών, κατασκευή πλαισίου με κλειδαριά ασφαλείας) |  |  |  |  |  |
| **3** | Κατασκευή κουτιού υδρομέτρων. (Κατασκευή καλύμματος φρεατίου υδρομέτρου από μπακλαβωτή λαμαρίνα και μεντεσέδες βαρέως τύπου με υποδοχή για κλειδαριά) |  |  |  |  |  |
| **4** | Εργασίες στον εξωτερικό ηλεκτρολογικό πίνακα ασφαλείας του κτιρίου. (Οξυγονοκόλληση, ξύσιμο σκουριάς, βάψιμο) |  |  |  |  |  |
| **5** | Κατασκευή καλυμμάτων σχαρών αποχέτευσης όμβριων υδάτων του κτιρίου. |  |  |  |  |  |
| **6** | Σιδηρουργικές εργασίες της εξωτερικής πόρτας του υπερώου και της εξωτερικής αποθήκης (ξύσιμο σκουριάς, συντήρηση μεντεσέδων, στοκάρισμα και βάψιμο) |  |  |  |  |  |
|  | **Σύνολο** |  |  |  |  |  |

ΧΡΟΝΟΣ ΠΑΡΑΔΟΣΗΣ:

<ΠΟΛΗ>………………………………………………………, …../…../………

 Για τον Προσφέροντα:

Υπογραφή του νόμιμου εκπροσώπου και σφραγίδα Προσφέροντος

1. **Χημική Υπηρεσία Ηπείρου & Δυτικής Μακεδονίας, Δόμπολη 30, Τ.Κ. 45110 Ιωάννινα**

|  |  |  |  |  |  |
| --- | --- | --- | --- | --- | --- |
| **Α/Α** | **ΧΥ ΗΠΕΙΡΟΥ & ΔΥΤΙΚΗΣ ΜΑΚΕΔΟΝΙΑΣ****ΙΩΑΝΝΙΝΑ** | **ΠΡΟΣΦΕΡΕΤΑΙ** | **Τιμή προσφοράς €, χωρίς ΦΠΑ (αριθμητικά)** | **ΦΠΑ** **επί της τιμής, € (αριθμητικά)** | **Συνολική τιμή προσφοράς** **με ΦΠΑ, €****(αριθμητικά)** |
| **ΝΑΙ** | **ΟΧΙ** |
| **1** | Κατασκευή κιγκλιδωμάτων με πλαίσιο περιμετρικά από σίδερο 30Χ30εκ. και κάθετα σίδερα 12Χ12εκ. συμπαγή τα οποία θα περνάνε σε δύο πι διάτρητα ώστε να χωρίζεται σε τρία μέρη. Τα σίδερα θα είναι βαμμένα με αντισκωριακό και χρώμα. (Διαστάσεις: 2,30μ Χ 2,45μ). Τεμάχια 14. |  |  |  |  |  |
| **2** | Όμοια με 2.1 (Διαστάσεις 2,25μ Χ 1,40μ). Τεμάχια 2. |  |  |  |  |  |
| **3** | Όμοια με 2.1 (Διαστάσεις 0,5μ x1,50μ και 0,5μ x 3,00μ) από ένα τεμάχιο |  |  |  |  |  |
| **4** | Κατασκευή πλαισίου με πόρτα όμοια με 2.1 (Διαστάσεις 2,20μ Χ 3,00μ). Τεμάχιο 1. |  |  |  |  |  |
| **5** | Κατασκευή εξωτερικού κλωβού με μεταλλικό πλέγμα για φύλαξη οβίδων αερίων. |  |  |  |  |  |
| **6** | Κατασκευή μεταλλικής ράμπας. |  |  |  |  |  |
|  | **Σύνολο** |  |  |  |  |  |

ΧΡΟΝΟΣ ΠΑΡΑΔΟΣΗΣ:

<ΠΟΛΗ>………………………………………………………, …../…../………

Για τον Προσφέροντα:

…………

Υπογραφή του νόμιμου εκπροσώπου και σφραγίδα Προσφέροντος

ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.:30/002/000/……/2018 ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιότυπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| Α. αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές.Β1. δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:•συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.•δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.•απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.•νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.Β2. δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής μου δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.Β3. δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.Β4. έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής). |

Ημερομηνία:

Ο Δηλών- Εξουσιοδοτών

 (Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.